NASLOV

Ime i Prezime, X. razred

Škola, Mjesto

Mentor: *Ime i Prezime*

SAŽETAK

Sažetak treba sadržavati najkraći opis projekta: cilj projekta, korištene metode, kratki prikaz rezultata i najvažniji zaključak projekta (kratke odgovore na pitanja što, zašto, kada, /gdje/, kako, uz bitne rezultate i zaključke) u oko 300 riječi. Treba pripremiti uz font Calibri, veličine 9 i stil „Sažetak i Zahvala“.

**Ključne riječi:** ključne riječi (3-5) treba odvajati znakom točka-zarez (;) i pisati u fontu Calibri, veličine 11 koristeći italic stil „Ključne riječi“

UVOD

Tekst treba pisati u fontu Calibri, veličine 11, koristeći prored od 1,15 uz potpuno poravnanje i stil „Tekst“.

Cilj uvoda je čitatelja upoznati s tematikom koja se obrađuje u projektu. Ne oblikovati podpoglavlja u uvodnom dijelu, već tekst prikazati kao cjelinu koja uvodi čitatelja u istraživanje.

Obrazloženje teme je neizostavan dio, ali ga ne treba pisati kao zasebno poglavlje, već ga treba pripremiti kao završni dio poglavlja UVOD, bez isticanja naziva. U obrazloženju se precizno i koncizno opisuje problem i daje prijedlog za njegovo rješenje, odnosno jasno se definira problem, predmet i ciljevi istraživanja te se obavezno postavlja hipoteza o očekivanim rezultatima.

METODE

Ovo poglavlje daje detaljan opis materijala i postupaka koji se koriste u projektu, a ako su preuzete iz nekog izvora treba navesti odgovarajući citat. U slučaju terenskog istraživanja flore ili faune nekog područja, u ovom se poglavlju pod posebnim pod podpoglavljem „Područje istraživanja“ mora prikazati lokacija istraživanja i njene osnovne značajke. Pribor se (ako je potrebno) spominje pri opisu metodologije. Ako se analizira ljudska populacija umjesto „materijal“, koristi se termin „uzorak“. Preporučuje se korištenje metodologije primjerene dobi učenika koji provode istraživanje. U metodama rukopisa neophodno je potpunije opisati barem osnovne metode analize rezultata koji osiguravaju vrijednost donesenih zaključaka (barem koristiti srednje vrijednosti i standardne devijacije te postotne vrijednosti, a poželjne su i jednostavnije statističke analize, poput korelacije, ovisno o učenikovom matematičkom obrazovanju).

REZULTATI

U ovom se poglavlju iznose glavni rezultati istraživanja usklađeni s ciljem istraživanja i postavljenim hipotezama. Rezultate je potrebno iznijeti jasno i sažeto ih opisati. Obogaćuju ih tablice i slike koje su povezane s tekstom poveznicama [npr. (slika 1) ili tablica 2]. Svaka tablica, slika i/ili prilog treba imati kompletan, opisni naslov, a svaki stupac i/ili redak tablice/priloga odgovarajući naslov. Izvore ili autore preuzetih ilustracija/materijala treba navesti u opisu. Tablice i priloge treba natpisati slijedeći stil „Natpis tablice i priloga“, a slike potpisati slijedeći stil „Potpis slike“ te koristeći font Calibri veličine 9 u bold opciji (tablica 1, slika 1). Grafički prikazi i slike, razlučivosti najmanje 300 dpi uz opise fonta Calibri (paziti da bude bodro čitljivo pri najmanjem dobro uočljivom prikazu) trebaju biti u što manjim dimenzijama koje dobro pokazuju rezultate, a grafikone izrađene u Excelu treba dostaviti u obliku da se prema potrebi pri uređivanju članka mogu tehnički korigirati. Tablice treba pripremiti u fontu Calibri veličine 9 (ili 8) slijedeći stil „Tablica“ s jednostrukim proredom i bez razmaka prije i posije teksta, a može se koristiti neki od ponuđenih dizajna tablica. Priloge treba također pripremiti u fontu Calibri veličine 9 (ili 8) i dodati ih iza literaturnog popisa korištenih izvora.

RASPRAVA

U ovom poglavlju treba kritički usporediti dobivene rezultate s rezultatima sličnih istraživanja koje su objavili drugi autori. Neophodno je citirati literaturne izvore s kojom se uspoređuju rezultati vlastitih istraživanja.

ZAKLJUČCI

Na temelju dobivenih rezultata donose se odgovarajući sažeti zaključci u skladu s ciljem istraživanja i postavljenim hipotezama. Mogu biti napisani u obliku teksta ili u obliku natuknica kojima prethodi uvodna rečenica. Ovdje objašnjen primjer pripreme natuknica treba slijediti u cijelom rukopisu.

Pri pripremi zaključaka u obliku natuknica treba slijediti stil *Natuknice* i pridržavati se slijedećih uputa:

* prije nabrajanja u obliku natuknica svakako dodati početnu rečenicu s navodnim znacima
* prored za natuknice treba biti 1.5
* na kraju zadnje natuknice pisati točku i dodati prostor iza teksta (ne novi redak).

Zahvala

Nije obavezan dio članka, a ako se priprema treba koristiti font Calibri, veličine 9 i stil „Sažetak i Zahvala“.

LITERATURA

Pevec L. 2015. Utjecaj temperature na brzinu rasta kućnog šturka (*Acheta domesticus*). Bioznalac 1, 216-227.

Pauletić K., Puškadija V. 2017. Utjecaj folijarne gnojidbe dušikom na prinos i kvalitetu brgujskog kupusa (*Brassica oleracea* L. var. capitata ). Bioznalac 3, 213-218.

Pavlica M., Zoldoš V., Horvat T., Malenica N., Mlinarec J., Vičić V. 2013. Praktikum iz genetike, <http://www.genetika.biol.pmf.unizg.hr/7/Slike/7.1.a..png>, pristupljeno 4. 12. 2017.